**IZVJEŠĆE O RADU ŠKOLSKE KNJIŽNICE**

**OŠ „ANTUN MIHANOVIĆ“ NOVA KAPELA, BATRINA U ŠKOLSKOJ 2016./2017. GODINI**

Djelatnost knjižničara u školskoj knjižnici obuhvaća: *neposrednu odgojno-obrazovnu djelatnost, stručno-knjižničnu, kulturnu i javnu djelatnost,* te *stručno usavršavanje* školskog knjižničara.

**NEPOSREDNA ODGOJNO-OBRAZOVNA DJELATNOST**

Neposredna odgojno-obrazovna djelatnost školske knjižnice obuhvaća rad s učenicima, suradnju s učiteljima, stručnim suradnicima, te pripremanje i planiranje odgojno-obrazovnog rada.

U središtu je pozornosti odgojno-obrazovni rad s učenicima (60 % ukupne satnice). Sastavni dio tog rada je Program knjižničnog odgoja i obrazovanja učenika: Poticanje čitanja i informacijske pismenosti od 1. -8. razreda.

Listopad, 2016. godine

 5. RAZRED – Motivacija za čitanje lektirnog djela Kad bi drveće hodalo, Grigora Viteza

1. RAZREDI - Referentna građa u školskoj knjižnici;

 Motivacija za čitanje lektirnog djela Bijeli klaun, Damira Miloša.

1. RAZREDI – U potrazi za knjigom

Studeni, 2016. godine

1. RAZRED – Upoznavanje sa školskom knjižnicom i podjela članskih iskaznica
2. RAZRED – Dječji časopisi
3. RAZRED - Dječje enciklopedije
4. RAZRED – Motivacija za čitanje lektirnog djela Charlie i tvornica čokolade, R. Dahla

Veljača, 2017. godine

1. RAZRED – Motivacija za čitanje lektirnog djela Koko u Parizu, Ivana Kušana
2. RAZRED – Motivacija za čitanje lektirnog djela Tajni leksikon, Želimira Hercigonje

Ožujak, 2017. godine

1. RAZRED - Knjižnica - služenje rječnikom i školskim pravopisom
2. RAZRED – Tisak ; Popularno-znanstveni časopisi u školskoj knjižnici

Travanj, 2017. godine

1. RAZREDI – Hrvatski na mreži

8. RAZRED – Motivacija za čitanje lektirnog djela Kod kuće je najgore, E. Kishona

 *Rad s učiteljima i stručnim suradnicima*

 Tijekom školske godine ostvarena je uspješna suradnja s predmetnim nastavnicima, učiteljima razredne nastave i školskim pedagogom , a obuhvaćala je suradnju na projektima „*Čitamo mi, u obitelji svi“, Riječ dana, Projekt Bookmarker,* organizaciju manifestacije *Noć knjige2017.,* suradnju oko rasporeda lektire po razredima, suradnju u održavanju nastavnih sati, pripremanje pano-a prigodom obilježavanja značajnih datuma, organiziranje kazališnih predstava i književnih susreta, nabava i posudba stručne literatura, pomoć pri izboru literatura za stručno usavršavanje.

**STRUČNA KNJIŽNIČNA DJELATNOST**

 U školskoj godini 2016./2017. knjižnični fond povećao se za 290 jedinica knjižnične građe u vrijednosti od 19.568,00, od toga je 274 jedinica knjižne građe i 16 jedinica neknjižne građe ( 7 društvenih igara, 6 DVD-a i 3 CD-a).

Kupljeno je 59 svezaka knjiga u vrijednosti od 3.473,02 , darovano je 225 jedinica knjižnične građe u vrijednosti od 15.775,00. Zahvaljujući humanitarnoj akciji doniranja slikovnica „Čitam, dam, sretan sam –svoju knjigu daruj i tuđe srce obraduj“ održanoj 14. veljače 2016. godine prikupljeno je 34 slikovnice u vrijedosti 840,00. Sljedeći donatori su:

* Ivana Bogdanović donirala je 18 svezaka Oxford eniklopedija za mlade u vrijednosti 358,20 kuna.
* Požeška biskupija donirala 10 knjiga u vrijednosti 1520,00
* Naklada Ljevak donirala 4 knjige u vrijednosti 407,90
* Općina Nova Kapela donirala je 45 lektirnih knjiga i 6 društvenih igara u vrijednosti 5216,00
* Knjižnice Grada Zagreba (Knjižnica Mala Mlaka), zahvaljujući inicijativi gospođe Anike Rešetar iz Zagreba, donirali su 73 knjige u vrijednosti 4380,00. Knjige su otpisane u njihovim knjižnicama.
* HMŠK – 3 knjige u vrijednosti 300,00
* Mirjana Prpić ( bivša djelatnica Škole) donirala je 8 knjiga vrijednosti 824,90
* Cinestar je donirao 5 DVD-a u vrijedosti 450,00
* MZOS donirao 1 društvenu igru, vrijednost 100,00
* Produkcija Z – 3 CD-a, vrijednost, 300,00
* Fakultet za odgojno obrazovne djelatnosti Slavonski Brod – 2 knjige, vrijednost 200,00

U zatečenom fondu zabilježeno je 5 knjiga i 1 DVD, vrijednost 320,00. Nastavnički fonda povećao se za 59 jedinica, učenički fond za 215 jedinica, a od toga je, zahvaljujući donacijama Knjižnice Mala Mlaka i Općine Nova Kapela, 115 knjiga lektirne građe. Zavičajna zbirka povećala se za 10 knjiga zahvaljujući donaciji Požeške biskupije. Školska knjižnica prima časopise Napredak i Školske novine.

U školskoj 2016./2017. godini posuđeno je 2379 jedinice, vraćeno je 2375 jedinice, posjeta je bilo 2011, a knjižnica broji 420 člana.

**KULTURNA I JAVNA DJELATNOST**

Obuhvaća organizaciju, pripremu i provedbu kovoj smo školskoj godini imali raznolike sadržaje koje je realizirala školska knjižničarka u suradnji s Dramskom skupinom, učiteljima razredne i predmetne nastave, školskim pedagogom, ravnateljicom i Vijećem učenika.

Ostvareni su svi značajni datumi planirani Godišnjim planom i programom školske knjižnice:

8. rujna 2016. obilježen Međunarodni dan pismenosti

19. listopada 2016. obilježen Dan kravate

15. listopada 2016. – 15. studeni 2016. Mjesec hrvatske knjige

**Program „Čitam sto na sat“**

**25. listopada** (utorak), 7. sat – **Izrada straničnika** – radionica za učenike predmetne nastave

**28. listopada** (petak), **Razigrana lektira** - Kad bi drveće hodalo – radionica obrade lektire na drugačiji način za učenike 5. razreda.

**31. listopada** (ponedjeljak) – **Podjela članskih iskaznica prvašićima** – pričaonica i radionica

**2. studeni** (srijeda), **Čovječe, ne ljuti se… -** turnir u igranju društvenih igara za učenike predmetne nastave

**4. studeni** (petak)- **KINO U KNJIŽNICI** – gledanje igranog filma *Kradljivica knjiga* za učenike predmetne nastave, početak: 15:00 sati

**7. studeni** (ponedjeljak) – **SPOJ NASLIJEPO S KNJIGOM**- posudba knjiga iznenađenja

**8. studeni** (utorak) – **Lektira u knjižnici –** motivacija za čitanje lektirnog djela Charlie i tvornica čokolade

**18. studeni** (petak) - **KNJIŽEVNI SUSRET** sa Željkom Vukeljom Horvat u 11:30 sati za učenike razredne nastave

- 3. studeni 2016. posjet 1. razreda školskoj knjižnici, čitanje priči, podjela iskaznica, Dramska skupina izvodi igrokaz Od korice do police

- 28. i 29. studenog 2016. organiziran posjet učenika predškolskog odgoja Dječjeg vrtića „Zvončić“ iz Nove Kapele

- 19. prosinca 2016. završnica projekta Riječ dana. Organiziran je Skup pamtitelja riječi.

- 23. prosinca 2016. Dramska skupina na Božićnoj priredbi izvodi igrokaz Kupljeni prijatelj

- 6. veljače 2017. u školskoj knjižnici gostovala je Bajkopričalica ( Sandra Vukoja)

- 15. veljače 2017. Dramska skupina sudjeluje na Županijskoj smotri Lidrano2017 u Osnovnoj školi „Antun Mihanović“ u Slavonskom Brodu

- 11. – 17. ožujka 2017. Dani hrvatskog jezika – u školskoj knjižnici u sklopu Knjižničnog odgoja i obrazovanja učenici četvrtog razreda učili su kako se služiti rječnicima, enciklopedijama i pravopisima. Organizirane su za niže uzraste Jezične radionice, Pisanje činkvina, Abecedna mješavina, Pogađanje zagonetki, Istraživanje dječijih enciklopedija, Predstavljanje pridjevom i pisanje Najduže rečenice istim početnim slovom. Učenici predmetne nastave igrali su društvene igre Alias i Volim hrvatski, transliterirali narodne poslovice na glagoljično pismo i pisali naopake bajke.

- 24. travnja 2017. naša se školska knjižnica prvi puta pridružila svečanom obilježavanju četverodnevne manifestacije Noć knjige kojoj je cilj potaknuti kulturu čitanja. **“Noć knjige**”. Program pod nazivnom „Priroda i knjiga“ u školskoj je knjižnici održan je u ponedjeljak, 24. travnja, s početkom u 18.00 sati. U planiranim aktivnostima sudjelovali su učenici od 6. do 8. razreda, učiteljice hrvatskog jezika: Maja Mulc i Tatjana Kovačević, učiteljica geografije Maja Đorđev Valenta, školska knjižničarka Dragana Haramustek, školski pedagog Josip Dročić i ravnateljica Ruža Babić. Budući da je ovogodišnji moto Noći knjige „Bilo kuda, čitaj svuda“, učenici i voditelji programa odlučili su se na čitanje u prirodi. U školskom parku čitale su  pripovijetke Slavonska šuma, Voda i Potraži me ispod duge. Sadržaj programa bio je usko povezan s obilježavanjem Dana planeta Zemlje, tako da su jednom mjestu ujedinjene knjiga, priroda i čitanje. Nakon čitanja uslijedila je Igra recikliranja i radionica izrađivanja knjiga bez slova, tzv. tihih knjiga koje su izrađivane od različitih vrsta tkanina i materijala,a pomoću kojih djeca predškolskog uzrasta mogu naučiti kako razvrstavati otpad, štedjeti električnu energiju i čuvati prirodu. Bilo je zanimljivo gledati dječake i djevojčice kako „nespretnim“ prstima uvlače konac u iglu i započinju avanturu šivanja knjiga. Tom smo aktivnošću napravili uvod u gledanje dokumentarnog filma The True Cost ( Prava cijena) koji problematizira tekstilno – dizajnersku industriju i njezine razarajuće posljedice na čovjeka i njegov okoliš.

- 5. svibnja 2017. godine dramska skupina sudjeluje u svečanom programu obilježavanja Dana škole i izvodi igrokaz Ah, ta lektira. U školskoj knjižnici postavljena je i izložba učeničkih radova.

2. lipnja 2017. za učenike predmetne nastave organiziran je književni susret s Melitom Rundek

**STRUČNO USAVRŠAVANJE**

Knjižničarka se redovito usavršavala na Učiteljskim vijećima i Županijskim stručnim vijećima . Pratila je suvremenu literaturu iz područja knjižničarstva i pedagogije te ja za temu individualnog stručnog usavršavanja odabrala medijsku pismenost mladih. sudjelovala je na stručna skupa u Slavonskom Brodu:

* 24. svibnja 2017. ŽSV školskih knjižničara Brodsko-posavske županije u Ekonomskoj školi
* 26. svibnja 2017. stručni sastanak u Gradskoj knjižnici Slavonski Brod. Tema predavanja: Revizija i otpis u knjižnicama.

U Batrini, 31. kolovoza 2017.

Dragana Haramustek, dipl.knjiž.